《羊崖关》
清代·莫友芝

温酣逐延东，忽作西南枉。回崖逼之会，削立插深泱。

太古无寸逼，万仞矗银榜。但容风云度，未许草木长。

通道者谁子，初意亦卤莽。降传踵压肩，登说磴拄颡。

夙闻兹斗绝，未至积惝恍。俯关难自由，放胆拌一往。

渡江茫何来，共指白璧朗。暮投北关宿，陟岭稍平敞。

夜潮舂客魂，梦醒犹惘惘。

作者简介：（1811—1871）贵州独山人，字子偲，号郘亭，晚号眲叟。莫与俦子。道光十一年举人。家世传业，通文字训诂之学，与郑珍俱为西南大师。工诗。尤工真行篆隶书。咸丰间以知县用，弃去，游江南，客曾国藩幕，与学者张文虎、张裕钊等校雠经史。有《郘亭知见传本书目》、《郘亭诗钞》、《遵义府志》、《声韵考略》等。